மருத்துவமனையில் பிறக்காததால் எனக்கு பிறப்புச் சான்றிதழ் கிடையாது. நாங்கள் இந்த மண்ணுக்கானவர்கள்தான் என்பதை நிரூபிப்பதே பெரிய சவாலாக இருக்கிறது.ஆதார் அட்டை கிடையாது. எடுக்கச் சென்றால் தெருவில் இருந்து வருகிறவர்கள் என்பதால் ஏள‌னமாக பேசுகிறார்கள் அதிகாரிகள். தங்குவதற்கே இடமில்லாமல்தான் தெருவில் இருக்கிறோம். இது தெரிந்தும் அதைக் கொண்டுவா இதைக் கொண்டுவா என்று காலம் கடத்துவதையே நோக்கமாக வைத்துள்ளனர்.எங்கள் 9 பேருக்கும் கருணாலயா அறக்கட்டளைதான் பாஸ்ட்போர்ட் எடுக்க தேவையான அனைத்து வேலைகளையும் செய்து கொடுத்தனர். அவர்களுக்கு இது பெரும் போராட்டமாக இருந்தது.